KOMISSION ASETUS (ETY) N:o 3025/77,
annettu 23 päivänä joulukuuta 1977,
yhteisön etua koskevien öljy-, maakaasu- ja sähköalan investointihankkeiden ilmoittamisesta komissiolle annetun asetuksen (ETY) N:o 1056/72 soveltamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön etua koskevien öljy-, maakaasu- ja sähköalan investointihankkeiden ilmoittamisesta komissiolle annetun neuvoston asetuksen (ETY) N:o 1056/72 (), sellaisena kuin se on muutettuna asetuksella (ETY) N:o 1215/76 (), ja erityisesti sen 2 artiklan 2 kohdan,
sekä katsoo, että
asetuksen (ETY) N:o 1056/72 2 artiklan 2 kohdassa säädetään, että komissio voi tuossa asetuksessa ja sen liitteissä asetetuissa rajoissa antaa asetuksen 1 artiklassa säädettyjen ilmoitusten muotoa, sisältöä ja muita yksityiskohtia koskevia täytäntöönpanosäännöksiä,
komissio antoi näistä säännöksistä 16 päivänä maaliskuuta 1973 asetuksen (ETY) N:o 1069/73 (),
tietojensiirron yksinkertaistamiseksi ja toisiinsa verrattavien tilastojen saamiseksi on tarpeen yhtenäistää ilmoituksia, jotka jäsenvaltioiden ja yritysten on toimitettava, käyttämällä ilmoitusten esittämisen ja sisällön malleina toimivia kyselylomakkeita,
neuvoston asetuksen (ETY) N:o 1215/76 soveltaminen edellyttää, että eräisiin komission asetuksen (ETY) N:o 1069/73 täytäntöönpanosäännöksiin tehdään tiettyjä muutoksia, ja
sen vuoksi on tarpeen säätää uusista täytäntöönpanosäännöksistä,
ON ANTANUT TÄMÄN ASETUKSEN:
1 artikla
Asetuksessa (ETY) N:o 1056/72, sellaisena kuin se on muutettuna asetuksella (ETY) 1215/76, tarkoitetut ilmoitukset on laadittava tämän asetuksen liitteen mallin mukaisesti.
2 artikla
Kumotaan komission asetus (ETY) N:o 1069/73.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1977.